กฎกระทรวงกฎกระทรวงยกเลิกการกำหนดอัตราค่าธรรมเนียมและกำหนดอัตราค่าธรรมเนียมการตรวจลงตราตามมาตรา ๑๒ (๑)ประเภทนักท่องเที่ยว ชนิดใช้ได้ครั้งเดียว เป็นการชั่วคราวพ.ศ. ๒๕๖๐[๑] อาศัยอำนาจตามความในมาตรา ๕ วรรคหนึ่งแห่งพระราชบัญญัติคนเข้าเมือง พ.ศ. ๒๕๒๒ ซึ่งแก้ไขเพิ่มเติมโดยประกาศคณะรักษาความสงบแห่งชาติฉบับที่ ๘๗/๒๕๕๗ เรื่องการแก้ไขเพิ่มเติมผู้รักษาการตามกฎหมายที่เกี่ยวข้องกับอำนาจหน้าที่ของเจ้าพนักงานตำรวจลงวันที่ ๑๐ กรกฎาคม พุทธศักราช ๒๕๕๗ และมาตรา๑๒ (๑) วรรคสาม แห่งพระราชบัญญัติคนเข้าเมือง พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติคนเข้าเมือง(ฉบับที่ ๒) พ.ศ. ๒๕๒๓ นายกรัฐมนตรีและรัฐมนตรีว่าการกระทรวงมหาดไทยออกกฎกระทรวงไว้ดังต่อไปนี้ข้อ๑ กฎกระทรวงนี้ให้ใช้บังคับตั้งแต่วันที่๑ มีนาคม พ.ศ. ๒๕๖๐ จนถึงวันที่ ๓๑ สิงหาคม พ.ศ. ๒๕๖๐ข้อ๒ ให้ยกเลิกการกำหนดอัตราค่าธรรมเนียมการตรวจลงตราตามมาตรา๑๒ (๑) ประเภทนักท่องเที่ยว ชนิดใช้ได้ครั้งเดียวสำหรับคนต่างด้าวผู้มีสัญชาติของประเทศราชอาณาจักรภูฏาน สาธารณรัฐประชาชนจีน(รวมทั้งไต้หวัน) สาธารณรัฐไซปรัส สาธารณรัฐอินเดีย สาธารณรัฐคาซัคสถาน สาธารณรัฐมัลดีฟส์ราชอาณาจักรซาอุดีอาระเบีย สาธารณรัฐอุซเบกิสถาน สาธารณรัฐหมู่เกาะฟิจิ ปาปัวนิวกินีราชรัฐอันดอร์รา สาธารณรัฐบัลแกเรีย สาธารณรัฐลัตเวีย สาธารณรัฐลิทัวเนีย สาธารณรัฐมอลตาโรมาเนีย สาธารณรัฐซานมารีโน ยูเครน สหพันธ์สาธารณรัฐประชาธิปไตยเอธิโอเปียและสาธารณรัฐมอริเชียส และถือหนังสือเดินทางหรือเอกสารใช้แทนหนังสือเดินทางของประเทศที่ตนเองมีสัญชาติในการยื่นขอรับการตรวจลงตรา ณ สถานทูตหรือสถานกงสุลไทยตามที่กำหนดในข้อ ๑ (๑) (ข)แห่งกฎกระทรวง (พ.ศ. ๒๕๒๓) ออกตามความในพระราชบัญญัติคนเข้าเมือง พ.ศ. ๒๕๒๒ซึ่งแก้ไขเพิ่มเติมโดยกฎกระทรวง ฉบับที่ ๓๐ (พ.ศ. ๒๕๕๙)ออกตามความในพระราชบัญญัติคนเข้าเมือง พ.ศ. ๒๕๒๒ข้อ๓ ให้กำหนดอัตราค่าธรรมเนียมการตรวจลงตราตามมาตรา๑๒ (๑) ประเภทนักท่องเที่ยว ชนิดใช้ได้ครั้งเดียว สำหรับกรณียื่นขอรับการตรวจลงตราณ ช่องทางอนุญาตของด่านตรวจคนเข้าเมืองในอัตรา ๑,๐๐๐ บาทสำหรับคนต่างด้าวผู้มีสัญชาติของประเทศราชอาณาจักรภูฏาน สาธารณรัฐประชาชนจีน(รวมทั้งไต้หวัน) สาธารณรัฐไซปรัส สาธารณรัฐอินเดีย สาธารณรัฐคาซัคสถาน สาธารณรัฐมัลดีฟส์ราชอาณาจักรซาอุดีอาระเบีย สาธารณรัฐอุซเบกิสถาน สาธารณรัฐหมู่เกาะฟิจิ ปาปัวนิวกินีราชรัฐอันดอร์รา สาธารณรัฐบัลแกเรีย สาธารณรัฐลัตเวีย สาธารณรัฐลิทัวเนีย สาธารณรัฐมอลตาโรมาเนีย สาธารณรัฐซานมารีโน ยูเครนสหพันธ์สาธารณรัฐประชาธิปไตยเอธิโอเปียและสาธารณรัฐมอริเชียสและถือหนังสือเดินทางหรือเอกสารใช้แทนหนังสือเดินทางของประเทศที่ตนเองมีสัญชาติข้อ๔ เมื่อกฎกระทรวงนี้ครบระยะเวลาการบังคับใช้ตามข้อ๑ แล้ว อัตราค่าธรรมเนียมการตรวจลงตราตามมาตรา๑๒ (๑) ประเภทนักท่องเที่ยว ชนิดใช้ได้ครั้งเดียว สำหรับกรณียื่นขอรับการตรวจลงตราณ สถานทูตหรือสถานกงสุลไทย และกรณียื่นขอรับการตรวจลงตรา ณช่องทางอนุญาตของด่านตรวจคนเข้าเมือง ให้เป็นไปตามที่กำหนดไว้ในกฎกระทรวง (พ.ศ.๒๕๒๓) ออกตามความในพระราชบัญญัติคนเข้าเมืองพ.ศ. ๒๕๒๒ ซึ่งแก้ไขเพิ่มเติมโดยกฎกระทรวง ฉบับที่ ๓๐ (พ.ศ. ๒๕๕๙) ออกตามความในพระราชบัญญัติคนเข้าเมืองพ.ศ. ๒๕๒๒ให้ไว้ ณ วันที่ ๒๘กุมภาพันธ์ พ.ศ. ๒๕๖๐พลเอก ประยุทธ์ จันทร์โอชานายกรัฐมนตรีพลเอก อนุพงษ์ เผ่าจินดารัฐมนตรีว่าการกระทรวงมหาดไทยหมายเหตุ :-เหตุผลในการประกาศใช้กฎกระทรวงฉบับนี้ คือโดยที่เป็นการสมควรมีมาตรการกระตุ้นและส่งเสริมการท่องเที่ยวเพื่อรักษาระดับขีดความสามารถในการดึงดูดนักท่องเที่ยวชาวต่างชาติในช่วงฤดูกาลการท่องเที่ยวและอำนวยความสะดวกแก่นักท่องเที่ยวให้มีความต่อเนื่องสมควรยกเลิกการกำหนดอัตราค่าธรรมเนียมการตรวจลงตราตามมาตรา ๑๒ (๑)ประเภทนักท่องเที่ยว ชนิดใช้ได้ครั้งเดียว สำหรับกรณี ยื่นขอรับการตรวจลงตรา ณสถานทูตหรือสถานกงสุลไทย และปรับลดอัตราค่าธรรมเนียมการตรวจลงตราณ ช่องทางอนุญาตของด่านตรวจคนเข้าเมือง เป็นการชั่วคราว จึงจำเป็นต้องออกกฎกระทรวงนี้ปริยานุช/จัดทำ๘ มีนาคม ๒๕๖๐พรวิภา/ตรวจ๘ มีนาคม ๒๕๖๐[๑] ราชกิจจานุเบกษาเล่ม ๑๓๔/ตอนที่ ๒๕ ก/หน้า ๗/๒๘ กุมภาพันธ์ ๒๕๖๐